AMANAH บวก 3% วางเป้าปี 65 ปล่อยสินเชื่อใหม่ 2 พันลบ. ลุ้นกำไรปีนี้โตแตะ 331 ลบ.
AMANAH บวก 3% วางเป้าปี 65 ปล่อยสินเชื่อใหม่ 2 พันลบ. ลุ้นกำไรปีนี้โตแตะ 331 ลบ.โบรกแนะซื้อเป้า 6.30 บ.
AMANAH บวก 3% วางเป้าปี 65 ปล่อยสินเชื่อใหม่ 2 พันลบ. ลุ้นกำไรปีนี้โตแตะ 331 ลบ.โบรกแนะซื้อเป้า 6.30 บ.
27 พ.ค. 2565

ผู้สื่อข่าวรายงานว่าวันนี้ (27 พ.ค.2565) ราคาหุ้นบริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 10:19 น. อยู่ที่ระดับ 5.20 บาท เพิ่มขึ้น 0.15 บาท หรือ 2.97% โดยทำจุดสูงสุดที่ 5.25 บาท และทำจุดต่ำสุดที่ 5.10 บาท ด้วยมูลค่าการซื้อขาย 61.67 ล้านบาท

บล.เคทีบีเอสที ระบุในบทวิเคราะห์วันนี้(20 พ.ค.2565) ว่า คงคำแนะนำ ซื้อ” และราคาเป้าหมาย 6.30 บาท แนวโน้มผลการดำเนินงานปี 2565  ที่ยังเป็นไปตามที่เราคาด โดยมีประเด็น คือ 1) บริษัทตั้งเป้ายอดปล่อยสินเชื่อใหม่ทำสถิติที่ 2.0 พันล้านบาท (เทียบเท่า loan growth +17-23% เทียบช่วงเดียวกันของปีก่อน) ขณะที่ 2) ค่าใช้จ่ายดำเนินงานจะเพิ่มขึ้น จากค่าใช้จ่ายสาขา ค่าใช้จ่ายในการติดตามหนี้ และค่าใช้จ่ายพนักงาน รวมทั้ง 3) ค่าใช้จ่ายภาษี เพิ่มขึ้น ตามการตัดจำหน่ายหนี้สูญที่ลดลง
คงประมาณการกำไรสุทธิปี 2565 ที่ 331 ล้านบาท (โต 8% เทียบช่วงเดียวกันของปีก่อน) แต่ปรับกำไรสุทธิปี 2566 ขึ้น โต 7% เป็น 387 ล้านบาท (โต 17% เทียบช่วงเดียวกันของปีก่อน) จากการปรับเพิ่ม loan growth เป็นโต 17% และ โต 16% เทียบช่วงเดียวกันของปีก่อน ตาม สินเชื่อที่กลับมาขยายตัวดีกว่าคาด และปรับเพิ่ม cost to income ขึ้นเล็กน้อยปีละ +70/+30 bps เพื่อสะท้อนค่าใช้จ่ายที่เพิ่มขึ้น ขณะที่เราคงประมาณการ 3) loan yield เพิ่มขึ้นเป็น 18.5%/19.0% จากการสิ้นสุดมาตรการช่วยเหลือลูกหนี้
ด้านราคาหุ้น underperform SET -12% ในช่วง 1 เดือนที่ผ่านมา จากผลการดำเนินงานไตรมาส 1/2565 ที่ จากค่าใช้จ่ายที่สูงคาด อย่างไรก็ตามแนะนำ “ซื้อ” จากสินเชื่อที่จะกลับมาขยายตัวสูงจากที่ทรง ตัวในช่วง 2 ปีที่ผ่านมา และจะขยายตัวต่อเนื่องในช่วง 2-3 ปีข้างหน้า หนุนโดยช่องทางการปล่อย สินเชื่อที่เพิ่มขึ้นผ่าน Bank และแหล่งเงินทุนที่มีโอกาสเพิ่มขึ้นสูงจาก D/E ที่ต่ำเพียง 1.4x ค่าใช้จ่ายดำเนินงานในระยะยาวที่จะปรับตัวลงตามประสิทธิภาพการดำเนินงานที่ดีขึ้น รวมทั้งราคาปัจจุบันที่เทรดที่ 2565 PBV ที่ 2.7% เมื่อเทียบกับผลการดำเนินงานที่จะกลับมาขยายตัว สูงขึ้นคิดเป็น 2565-2567 EPS โตเฉลี่ย 16%